Pogodba o delovanju Evropske unije določa, da si Unija in države članice delijo pristojnost za kmetijstvo. Unija izvaja svoje pristojnosti s sprejemanjem različnih zakonodajnih aktov, s čimer opredeljuje in izvaja skupno kmetijsko politiko EU, kot je določeno v členih 38 do 44 PDEU. Uredba (EU) št. 1307/2013 vzpostavlja sistem neposrednih plačil kmetom. V skladu s členom 39 PDEU je cilj skupne kmetijske politike zagotoviti kmetom primerno življenjsko raven. Predlagana pobuda obravnava ta cilj. Dodana vrednost predloga je zagotoviti zanesljivost in stabilnost neposredne dohodkovne podpore za evropske kmete v letu 2020.

Predlagane spremembe so v skladu z uredbo o neposrednih plačilih in uredbo o financiranju, upravljanju in spremljanju skupne kmetijske politike. Predlog je zato skladen z obstoječimi določbami skupne kmetijske politike.

V zvezi z neposrednimi plačili je bila z Uredbo (EU) 2019/288 spremenjena Uredba (EU) št. 1307/2013 o pravilih za neposredna plačila kmetom na podlagi shem podpore v okviru skupne kmetijske politike (uredba o neposrednih plačilih), da se prožnost med stebroma, predvidena za koledarska leta 2015–2019, podaljša na koledarsko leto 2020/proračunsko leto 2021. Ta uredba določa zneske za prenos sredstev za razvoj podeželja v sredstva za neposredna plačila kot odstotek zneska, dodeljenega za podporo, financirano v okviru EKSRP v proračunskem letu 2021, z zakonodajo Unije, sprejeto po tem, ko Svet sprejme ustrezno uredbo v skladu s členom 312(2) PDEU. Ustrezna zakonodaja Unije morda ne bo na voljo do datuma, ko morajo države članice uradno sporočiti svojo odločitev o prenosu sredstev. Da bi omogočili uporabo prožnosti pri prenosu sredstev iz razvoja podeželja v neposredna plačila, je primerno določiti najvišji znesek, ki se lahko prenese, in sicer na podlagi določenega zneska in ne odstotka. Iz tega razloga in tudi zato, ker znesek, ki je na voljo za neposredna plačila, vpliva na odločitve o prostovoljno vezani podpori, ki so jih države članice sporočile avgusta 2019, bi morale države članice imeti tudi možnost spremeniti avgustovsko odločitev o prostovoljno vezani podpori.

Po drugi strani pa bodo morale države članice šele 31. decembra 2019 ali kmalu zatem sporočiti prenose med stebroma, ki vplivajo na njihovo nacionalno zgornjo mejo za neposredna plačila za koledarsko leto 2020. Tako države članice, ki uporabljajo prožnost med stebroma, do 1. avgusta 2019 (tj. v času spremembe prostovoljno vezane podpore) še niso poznale svoje končne nacionalne zgornje meje za neposredna plačila za zadevno koledarsko leto. To lahko privede do neskladnosti v odločitvi o prostovoljno vezani podpori in povzroči tudi neupoštevanje zgornje meje proračuna. Države članice bi zato morale imeti možnost, da svojo odločitev o prostovoljno vezani podpori spremenijo in sporočijo v času, ko se odločajo o prožnosti med stebroma, tj. do konca leta 2019 ali kmalu zatem. To drugo spremembo prostovoljno vezane podpore za koledarsko leto 2020 pa bi bilo treba omejiti na obseg, ki je potreben za prilagoditev odločitve o prožnosti med stebroma.

Države članice so imele do 1. avgusta 2019 možnost spremeniti odstotek svoje nacionalne zgornje meje za neposredna plačila, ki jih želijo nameniti za prostovoljno vezano podporo, in tudi svoje podrobne odločitve o podpori (tj. seznam podpornih ukrepov in finančnih sredstev zanje, usmerjanje itn.). Ta sprememba, če obstaja, se bo uporabljala od leta zahtevka 2020.

Države članice morajo do 31. decembra 2019 sporočiti odstotek sredstev za neposredna plačila, ki jih nameravajo prenesti v sredstva za razvoj podeželja za koledarsko leto 2020 (tj. proračunsko leto 2021). Kmalu zatem bodo morale sporočiti odstotek sredstev za razvoj podeželja, ki jih nameravajo prenesti v sredstva za neposredna plačila za koledarsko leto 2020. Sredstva za neposredna plačila za koledarsko leto 2020 so že določena v Uredbi (EU) št. 1307/2013. Ustrezna sredstva za razvoj podeželja za proračunsko leto 2021 pa morda do konca leta 2019 še ne bodo določena.

Za odhodke v okviru EKJS se v posameznem proračunskem letu upošteva najvišja zgornja meja, določena z uredbo o večletnem finančnem okviru, ki jo Svet sprejme v skladu s členom 312(2) PDEU. V ta namen je s členom 26 Uredbe (EU) št. 1306/2013 določena prilagoditvena stopnja za finančno disciplino. Trenutno se ustrezne določbe sklicujejo na Uredbo (EU, Euratom) št. 1311/2013, ki določa ustrezne zgornje meje le za obdobje 2014–2020. Da se zagotovi upoštevanje zgornje meje za financiranje s trgom povezanih odhodkov in neposrednih plačil tudi po letu 2020, bi bilo treba spremeniti pravno podlago, tj. člena 16 in 26, tako da bo vključevala uredbo, ki jo Svet sprejme v skladu s členom 312(2) PDEU za proračunsko leto 2021 in poznejša leta.

Sprememba določbe o prožnosti za koledarsko leto 2020 (proračunsko leto 2021) je tehnična prilagoditev, ki omogoča uporabo določbe in nima finančnih posledic, razen tistih, ki so predvidene za obstoječo določbo. Možnost spremembe prostovoljno vezane podpore lahko povzroči finančne prerazporeditve med ukrepi v državah članicah, vendar bodo ti ostali znotraj nacionalne zgornje meje in zato dodatno financiranje ni potrebno.

o spremembi Uredbe (EU) št. 1306/2013 glede finančne discipline od proračunskega leta 2021 naprej in Uredbe (EU) št. 1307/2013 glede prožnosti med stebroma za koledarsko leto 2020

EVROPSKI PARLAMENT IN SVET EVROPSKE UNIJE STA —

ob upoštevanju Pogodbe o delovanju Evropske unije in zlasti člena 43(2) Pogodbe,

ob upoštevanju predloga Evropske komisije,

po posredovanju osnutka zakonodajnega akta nacionalnim parlamentom,

ob upoštevanju mnenja Evropskega ekonomsko-socialnega odbora,

ob upoštevanju mnenja Odbora regij,

ob upoštevanju mnenja Računskega sodišča,

v skladu z rednim zakonodajnim postopkom,

ob upoštevanju naslednjega:

(1)Člen 16 Uredbe (EU) št. 1306/2013 Evropskega parlamenta in Sveta določa, da mora biti letna zgornja meja odhodkov v okviru Evropskega kmetijskega jamstvenega sklada (v nadaljnjem besedilu: EKJS) sestavljena iz najvišjih zneskov, določenih za ta sklad v okviru Uredbe Sveta (EU, Euratom) št. 1311/2013. V skladu s členom 26 Uredbe (EU) št. 1306/2013 se po potrebi določi prilagoditvena stopnja za finančno disciplino, da se zagotovi upoštevanje letnih zgornjih mej iz Uredbe (EU, Euratom) št. 1311/2013 za financiranje s trgom povezanih odhodkov in neposrednih plačil za obdobje 2014–2020. Uredba (EU) št. 1311/2013 ne določa zgornjih mej za proračunska leta po letu 2020. Da se zagotovi upoštevanje zgornje meje za financiranje s trgom povezanih odhodkov in neposrednih plačil tudi v proračunskih letih po letu 2020, se morata člena 16 in 26 Uredbe (EU) št. 1306/2013 za navedena proračunska leta sklicevati na zneske, določene v okviru EKJS v uredbi, ki jo Svet sprejme v skladu s členom 312(2) Pogodbe o delovanju Evropske unije (v nadaljnjem besedilu: PDEU) za leta od 2021 do 2027.

(2)Pri prožnosti med stebroma gre za neobvezen prenos sredstev med neposrednimi plačili in razvojem podeželja. V skladu s členom 14 Uredbe (EU) št. 1307/2013 Evropskega parlamenta in Sveta lahko države članice uporabijo to prožnost za koledarska leta od 2014 do 2019. Da bi bilo državam članicam omogočeno, da ohranijo svoje strategije, je z Uredbo (EU) 2019/288 Evropskega parlamenta in Sveta prožnost med stebroma podaljšana na koledarsko leto 2020, tj. proračunsko leto 2021. Člen 14 Uredbe (EU) št. 1307/2013 trenutno določa, da se sredstva iz razvoja podeželja prenesejo v neposredna plačila kot odstotek zneska, namenjenega za podporo, financirano v okviru Evropskega kmetijskega sklada za razvoj podeželja (v nadaljnjem besedilu: EKSRP) v proračunskem letu 2021, z zakonodajo Unije, sprejeto po tem, ko Svet sprejme ustrezno uredbo v skladu s členom 312(2) PDEU. Ker ustrezna zakonodaja Unije ne bo sprejeta do datuma, ko morajo države članice uradno sporočiti svojo odločitev o prenosu, je primerno zagotoviti možnost nadaljnje uporabe navedene prožnosti in določiti najvišji znesek, ki se lahko prenese. Najvišji absolutni znesek za posamezno državo članico se izračuna na podlagi največjega odstotka iz člena 14(2) Uredbe (EU) št. 1307/2013, ki se uporabi za zneske, namenjene za podporo vrstam intervencij za razvoj podeželja v skladu s predlogom uredbe Evropskega parlamenta in Sveta o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) ter o razveljavitvi Uredbe (EU) št. 1305/2013 Evropskega parlamenta in Sveta in Uredbe (EU) št. 1307/2013 Evropskega parlamenta in Sveta.

(3)V skladu s členom 53(6) Uredbe (EU) št. 1307/2013 imajo države članice trenutno do 1. avgusta 2019 možnost spremeniti odstotek svoje nacionalne zgornje meje za neposredna plačila, ki jih namenijo za prostovoljno vezano podporo, in tudi svoje podrobne odločitve o podpori od leta 2020 naprej. Države članice bodo svojo odločitev o prenosu sredstev za neposredna plačila v sredstva za razvoj podeželja, če obstaja, uradno sporočile šele do 31. decembra 2019, o prenosu sredstev za razvoj podeželja v sredstva za neposredna plačila pa kmalu zatem. Takšna odločitev bo vplivala na njihovo nacionalno zgornjo mejo za neposredna plačila za koledarsko leto 2020. Da bi se ohranila skladnost med podrobnimi odločitvami o podpori in zgornjo mejo proračuna za prostovoljno vezano podporo, je primerno državam članicam omogočiti, da spremenijo odstotek, namenjen prostovoljno vezani podpori, kolikor je potrebno, da se prilagodi njihovi odločitvi o prožnosti med stebroma in tudi podrobnim odločitvam o podpori. Zato bi moral biti tudi ustrezni rok za uradno obvestilo kmalu po 31. decembru 2019. Ker je navedena sprememba omejena na obseg, ki ga države članice potrebujejo za prilagoditev svoji odločitvi o prožnosti med stebroma, bi morale države članice v svojem obvestilu pojasniti zvezo med spremembo in navedeno odločitvijo.

(4)Uredbi (EU) št. 1306/2013 in (EU) št. 1307/2013 bi bilo treba zato ustrezno spremeniti.

(5)Da bi omogočili čimprejšnjo uporabo sprememb iz te uredbe, bi morala ta uredba začeti veljati dan po objavi v Uradnem listu Evropske unije –

SPREJELA NASLEDNJO UREDBO:

Člen 1

Spremembe Uredbe (EU) št. 1306/2013

Uredba (EU) št. 1306/2013 se spremeni:

(1)v členu 16 se odstavek 1 nadomesti z naslednjim: